laion/Wikipedia-Exotic huggingface dataset:
მიკ გორდონი

მიკ გორდონი (ინგლ. Mick Gordon; დ. 9 ივლისი, 1985) — ავსტრალიელი კომპოზიტორი და ხმის რეჟისორი. იგი ქმნის მუსიკას როგორც ფილმებისთვის, ასევე ვიდეო თამაშებისთვისაც. მისი კომპოზიციების უმეტესობა გიტარით არის შესრულებული, რომლის შემოქმედებაზე ზეგავლენა მოახდინა ჯგუფმა Meshuggah. გორდონი საკუთარ კომპოზიციებში ხშირად იყენებს შვიდ, რვა და ცხრა სიმიან გიტარას, რათა მიიღოს უფრო მძიმე ტონალობა. ოფიციალური საიტი ↑ Capsulecomputers.com.au (46:40) ↑ Twitter ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 Mick Gordon: Credits. mick-gordon.com. დაარქივებულია ორიგინალიდან — 2011-12-17. ციტირების თარიღი: 1 იანვარი, 2016. ↑ 4.0 4.1 4.2 4.3 Makuch, Eddie. (12 მაისი, 2014) Guitarist from Swedish metal band Meshuggah working on Wolfenstein: The New Order. GameSpot. CBS Interactive. ციტირების თარიღი: 23 ივლისი, 2015. ↑ What's New in Wolfenstein: The Old Blood. GameSpot. CBS Interactive (April 16, 2015). ციტირების თარიღი: July 23, 2015. ↑ Mick Gordon working on soundtrack for new DOOM. VGM Online (June 17, 2015). ციტირების თარიღი: January 1, 2016. ↑ https://twitter.com/Mick_Gordon/status/742301752494460928 ↑ Wolfenstein 2: The New Colossus. ციტირების თარიღი: 21 June 2017.
განზი

განზი (ინგლ. Ghanzi, ტსვანა: Kgaolo ya Ghanzi) — ოლქი ბოტსვანაში. ადმინისტრაციული ცენტრი — ქალაქი განზი (en:Ghanzi). 2011 წლის აღწერის მიხედვით ოლქის მოსახლეობის რაოდენობა შეადგენს 43 355 ადამიანს ადმინისტრაციულ ცენტრში მდებარეობს აეროპორტი. ოლქის აღმოსავლეთით მდებარეობს ბუნების ნაკრძალი — სენტრალ-კალაჰარი, რომელსაც უკავია ოლქის თითქმის ნახევარი ფართობი (44,78 %). ოლქის ტერიტორიაზე მიედინებიან სეზონურად დამშრალი მდინარეები: ოკვა, განაგაი, დესეპშენი, ცგუოცკო, მერაცვე. მეზობელი ადმინისტრაციული ერთეულები: ჩრდილო-დასავლეთის ოლქი — ჩრდილოეთით; კგალაგადი — სამხრეთით; ომაჰეკეს რეგიონი (ნამიბია) — დასავლეთით; ცენტრალური ოლქი — აღმოსავლეთით; კვენენგი — სამხრეთ-აღმოსავლეთით. განზი/en:Ghanzi, 9934 ადამიანი ჩარლზ-ჰილი/Charles Hill, 1859 ადამიანი დეკარი/en:Dekar, 943 ადამიანი ნიუ-ცკადე/New Xade, 930 ადამიანი ნოჯანე/en:Nojane, 1439 ადამიანი ცოოჩა/en:Tsootsha, 1397 ადამიანი ადმინისტრაციული თვალსაზრისით ოლქი დაყოფილია 2 სუბოლქად: ჩარლზ-ჰილი (Charles Hill) განზი (Ghanzi) ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
კგალაგადი

კგალაგადი (ინგლ. Kgalagadi) — ოლქი ბოტსვანაში. ადმინისტრაციული ცენტრი — ქალაქი ჩაბონგი (en:Tshabong). 2011 წლის აღწერის მიხედვით ოლქის მოსახლეობის რაოდენობა შეადგენს 50 492 ადამიანს. ოლქის ცენტრალურ და დასავლეთის ნაწილში მდებარეობენ ეროვნული პარკი — გემსბოკი და ბუნების ნაკრძალი — მაბუასეგუბე. კგალაგადის ოლქი მდებარეობს კალაჰარის უდაბნოს ცენტრში. ოლქში ყველაზე დიდი მდინარეებია (მდებარეობენ პერიფერიებზე — აღმოსავლეთით და სამხრეთ-დასავლეთით): ნოსობი, მოსელებე, მოლოპო. მეზობელი ადმინისტრაციული ერთეულები: განზი — ჩრდილოეთით ჩრდილოეთი კაპლანდის პროვინცია (სამხრეთ აფრიკის რესპუბლიკა) — სამხრეთით ჰარდაპის რეგიონი (ნამიბია) — დასავლეთით სამხრეთის ოლქი და კვენენგი — აღმოსავლეთით 1000 მაცხოვრებელზე მეტი: ჩაბონგი, 6591 ადამიანი ჰუკუნცი, 3807 ადამიანი კანგი, 3744 ადამიანი ვერდა, 1916 ადამიანი ლეჰუტუტუ, 1719 ადამიანი მაკოპონგი, 1501 ადამიანი ლოკგვაბე, 1304 ადამიანი ფეფენგი, 1202 ადამიანი ომავენენო, 1068 ადამიანი კოკოტშა, 1021 ადამიანი ადმინისტრაციული თვალსაზრისით ოლქი დაყოფილია 2 სუბოლქად: ჰუკუნცი (Hukuntsi) ჩაბონგი (Tshabong) ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
კგატლენგი

კგატლენგი (ინგლ. Kgatleng) — ოლქი ბოტსვანაში. ადმინისტრაციული ცენტრი — ქალაქი მოჩუდი. 2011 წლის აღწერის მიხედვით ოლქის მოსახლეობის რაოდენობა შეადგენს 91 660 ადამიანს. ოლქის ტერიტორიაზე გადის რკინიგზა მუკანედან (ცენტრალური ოლქი) გაბორონეში. კგატლენგის ტერიტორიაზე მიედინებიან მდინარე ლიმპოპოს შენაკადები. მეზობელი ადმინისტრაციული ერთეულები: ცენტრალური ოლქი — ჩრდილოეთით სამხრეთ-აღმოსავლეთის ოლქი და ჩრდილო-დასავლეთი (სამხრეთ აფრიკის რესპუბლიკა) — სამხრეთით კვენენგი — დასავლეთით ლიმპოპო (სამხრეთ აფრიკის რესპუბლიკა) — აღმოსავლეთით მოჩუდი/en:Mochudi, 73 507 ადამიანი ბოკვა/en:Bokaa, 3812 ადამიანი მალოლვანე/en:Malolwane, 2369 ადამიანი მატებელენგი/en:Matebeleng, 1180 ადამიანი მატიბუდუკვანე/en:Mmathubudukwane, 2049 ადამიანი მოდიპანე/en:Modipane, 2423 ადამიანი მორვა/en:Morwa, 2696 ადამიანი მოსომანე/en:Mosomane, 1462 ადამიანი პილანე/en:Pilane, 1178 ადამიანი რასესა/en:Rasesa, 2461 ადამიანი სიკვანე/en:Sikwane, 1585 ადამიანი ოოდი/en:Oodi, 3440 ადამიანი ადმინისტრაციული თვალსაზრისით ოლქი დაყოფილია 1 სუბოლქად — კგატლენგი. ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
აბუ ტაჰირ იაზიდი

აბუ ტაჰირ იაზიდი (დ. უცნობია — გ. 948) — მეექვსე შირვანშაჰი, შირვანის დამოუკიდებელი მმართველი, მესამე ლაიზანშაჰი, მუჰამედ II-ის შვილი. 917 წელს, ალი I-ის სიკვიდლით დასჯის შემდეგ, იგი შირვანის დამოუკიდებელი მმართველი გახდა. 918 წელს, მან ქალაქი იაზიდია დააარსა. აბუ ტაჰირ იაზიდი საჯიდებს და სალარიდებს ემორჩილებოდა და იბრძოდა დერბენტის წინააღმდეგ. აბუ ტაჰირ იაზიდს ჰყავდა სულ მცირე ორი შვილი: მუჰამედი — 930 წელს, მუჰამედსა და დერბენტის ამირა აბდ ალ-მალიქ ალ-ჰაშიმს შორის დაპირისპირებები მიმდინარეობდა, მაგრამ მოგვიანებით ისინი მშვიდობის დამყარებაზე შეთანხმდნენ. აჰმადი — ადგილობრივი მოსახლეობის აჯანყების შემდეგ, იგი დერბენტის ამირა გახდა, მაგრამ მოგვიანებით, მომდევნო აჯანყების შემდეგ, მისი მმართველობა დაამხეს. 948 წელს, იგი საკუთარმა ძმამ, მუჰამედმა სიკვდილით დასაჯა. აბუ ტაჰირ იაზიდი 33 წლიანი მმართველობის შემდეგ, 948 წელს გარდაიცვალა. სავარაუდოდ, იგი საკუთარმა ვეზირმა — იბნ ალ-მარაღმა მოწამლა. Минорский, Владимир Фёдорович История Ширвана и Дербента. — М.,1963. Ашурбейли С. Государство Ширваншахов. — Б., 1983. Madelung, W. (1975). „The Minor Dynasties of Northern Iran“, The Cambridge History of Iran, Volume 4: From the Arab Invasion to the Saljuqs. Cambridge: Cambridge University Press, გვ. 198–249. ISBN 978-0-521-20093-6.  ↑ S. Ashurbeyli – Shirvanshahs, Baku, 2007 ↑ Дepбeнднaмe, c.592-594
თაჰათი

თაჰათი (არაბ. جبل تاهات) — აჰაგარის მასივის და საერთოდ, ალჟირის უმაღლესი წერტილი. სიმაღლე 2918 მ. ყველაზე ახლოს მდებარე ქალაქია თამანრასეთი, რომელიც თაჰათიდან სამხრეთით 56 კმ-ში მდებარეობს. თაჰათი ვულკანური წარმოშობისაა. მოქცეულია ცენტრალური საჰარის არიდულ ზონაში. სხვადასხვა წყაროების შესაბამისად, მისი სიმაღლე ზღვის დონიდან განისაზღვრება 2918 ან 3003 მეტრით. თაჰათის მიდამოებში აღმოჩენილია პეტროგლიფები, რომლებიც დათარიღებულია ძველი წელთაღრიცხვის 8000-2000 წლებით. ისინი ასახავენ პირუტყვის ძოვებისა და ცხოველებზე ნადირობის სცენებს. თაჰათზე პირველად ავიდა შვეიცარიელი ალპინისტი ედუარდ ვის-დიუნანი 1931 წელს. თაჰათი (ინგლისური) თაჰათი (ინგლისური)
ბულანჩოსწვერი

ბულანჩოსწვერი — მთა საქართველოში, კახეთის მხარეში, თელავის მუნიციპალიტეტში. მდებარეობს კავკასიონის მთავარ წყალგამყოფ ქედზე, აბანოს უღელტეხილთან, მდინარეების თუშეთის ალაზნისა და სტორის შენაკადთა სათავეებში. სიმაღლე ზღვის დონიდან 3256 მ. აგებულია ქვედაიურული კვარციანი ქვიშაქვებითა და თიხაფიქლებით: აქვს კლდოვანი რელიეფი, განიცდის ინტენსიურ დენუდაციას. კალთები შემოსილია ალპური და სუბალპური მდელოებით. დევდარიანი გ., ენციკლოპედია „საქართველო“, ტ. 1, თბ., 1997. — გვ. 491.
მამია ვარშანიძე

მამია ომერის ძე ვარშანიძე (დ. 15 დეკემბერი, 1916, ურეხი, ბათუმის ოლქი — გ. 29 მარტი, 1998, ბათუმი, საქართველო) — ქართველი პოეტი, პროზაიკოსი. მეორე მსოფლიო ომის მონაწილე. მამია ვარშანიძე დაიბადა 1916 წლის 15 დეკემბერს, ბათუმის ოლქის სოფელ ურეხში (ამჟამინდელი ქალაქი ბათუმი). მამია 7 წლის იყო, როდესაც დედა გარდაეცვალა, მისი აღზრდა ბიძებმა ითავეს. სკოლის ოთხი კლასის დამთავრების შემდეგ მამია მწვანე კონცხზე მდებარე ტექნიკუმში ჩაირიცხა. 1954 წელს დაამთავრა ბათუმის შოთა რუსთაველის სახელობის პედაგოგიური ინსტიტუტი. მისი პირველი ლექსი „დილა“ 1933 წელს დაიბეჭდა. ამ პერიოდში ის უკვე აქტიურად აქვეყნებს ლექსებს საქართველოს ჟურნალ-გაზეთებში, 1935 წელს მამია ვარშანიძე საქართველოს მწერალთა კავშირის წევრი ხდება, ხოლო სამამულო ომის დაწყების პირველი დღეებიდან ჩრდილო-კავკასიის ფრონტზე იბრძვის. ომის დამთავრების შემდეგ სწავლას აგრძელებს ბათუმის პედაგოგიური ინსტიტუტის ისტორიის ფაკულტეტზე. 1946 წელს გამოდის მისი პირველი პოეტური კრებული „მებრძოლის სიმღერები“, ამას მოჰყვა პოემა: „ხიხანის არწივები“, რის შესახებაც თვითონ პოეტი წერდა: „ხიხანის არწივები“ ჩემს საუნჯედ მიმიჩნევია, ეს ხომ სამხრეთ საქართველოს მკვიდრთა, აჭარელთა სულის ეპოპეაა და არაერთი პიროვნების აპოლოგია. „ხიხანის არწივები“ ძველი აჭარაა, დღევანდელი და მომავალი აჭარაა, ამ პოემის მაცოცხლებელი დედაძარღვი ეროვნულ-პატრიოტული, რაინდული სულისკვეთებაა, ეს ღვთიური თვისება ჩვენს წინაპრებს, ვინ იცის, რა დროიდან მოსდგამთ“. ენციკლოპედია „საქართველო“, ტ. 3, თბ., 2014. — გვ. 183. ქართული საბჭოთა ენციკლოპედია, ტ. 4, თბ., 1979. — გვ. 615. მამია ვარშანიძე — საქართველოს ბიოგრაფიული ლექსიკონი მერი შალვაშვილი — „მზე აქ შემიჩერებია“: მამია ვარშანიძის გახსენება, ლიტერატურული საქართველო[მკვდარი ბმული] ↑ უნივერსალური ენციკლოპედიური ლექსიკონი : ალექსანდრე ელერდაშვილი. - I-ლი გამოც.. - [თბ.] : ფანტაზია, 2006
ბუმბლიჭამიები

ბუმბლიჭამიები (ლათ. Mallophaga) — მწერების რიგი. ფრინველებისა და ძუძუმწოვრების გარეგანი პარაზიტები. მათი 1-10 მმ სიგრძის სხეული დაფარულია ჯაგრით, რითაც მასპინძლის ბუმბულსა და ბეწვს ემაგრებიან. აქვთ დიდი სამკუთხა თავი და მღრღნელი პირის აპარატი, რომელიც თავის ქვედა მხარესაა გადმონაცვლებული. იკვებებიან მასპინძლის ბეწვით, ბუმბულით ან ეპიდერმისით. ცნობილია, ბუმბლიჭამიების 2500-მდე სახეობა. გვხვდება ყველგან. საქართველოს ტერიტორიაზე გავრცელებული ბუმბლიჭამიების ფაუნისტური შედგენილობა მთლიანად შესწავლილი არ არის. ამ პარაზიტების არეალი მათი მასპინძელი ცხოველის გავრცელებას შეესაბამება. ქართული საბჭოთა ენციკლოპედია, ტ. 2, თბ., 1977. — გვ. 567.
ბუნება და ხელოვნება

„ბუნება და ხელოვნება“ — ქართული ლიტერატურული-მხატვრული ჟურნალი. გამოვიდა 1920 წელს თბილისში ერთადერთი 16-გვერდიანი ნომერი. ჟურნალში დაბეჭდილია კონსტანტინე მაყაშვილის, ბ. ახოსპირელის, შიო მღვიმელისა და სხვა მწერალთა ლექსები. ქართული საბჭოთა ენციკლოპედია, ტ. 2, თბ., 1977. — გვ. 568.
ბუნების კარი

ბუნების კარი — იაკობ გოგებაშვილის მიერ შედგენილი პირველი საკლასო საკითხავი წიგნი ქართულ ენაზე. მისივე „ქართული ანბანის“ (შემდგომში „დედა ენის“) გაგრძელება. გამოვიდა 1868 წლის ნოემბერში. „ბუნების კარი“ ელემენტარულ-ენციკლოპედიური ხასიათის საკითხავი წიგნია, სასარგებლო ცოდნას იძლევა ბუნებისა და საზოგადოების შესახებ. მასალა პედაგოგიურ-მეთოდური თანმიმდევრობითაა დალაგებული და დაწერილია გასაგები ენით. შედგება რამდენიმე თავისაგან („წინა სტატიები“, „მცენარეები“, „ფრინველები“, „ოთხფეხნი“, „ადამიანზედ“, „წელიწადის დრონი“, „ბუნების მოსლენანი“, „გეოგრაფიული სტატიები“, „საქართველოს მოკლე გეოგრაფია“, „კერძოობითი განხილვა“, „ლექსები“), დართული აქვს ამიერკავკასიის რუკა (ბოლო ვარიანტია 1912-ისა). „ბუნების კარი“ შედგენილია კონსტანტინე უშინსკის „ბავშვთა სამყაროსა“ და იან ამოს კომენსკის „Orbis sensualium pictus-ის“ ანალოგიით და იმავე პრინციპების საფუძველზე. ამ ეროვნულმა სახელმძღვანელომ თავის დროზე უდიდესი როლი შეასრულა ქართული ენისა და კულტურის დაცვისა და განვითარების საქმეში. ქართული საბჭოთა ენციკლოპედია, ტ. 2, თბ., 1977. — გვ. 570.
ბუნთურქები

ბუნთურქები — „მოქცევაჲ ქართლისაჲს“ მიხედვით, ქართლის (მტკვრის ხეობის) უძველესი მოსახლეობის სახელწოდება. რომლებთანაც ბრძოლა მოუხდა ვითომდა აქ მოსულ ალექსანდრე მაკედონელს. ქრონიკა მათ ახასიათებს, როგორც ველურ, მხეცური ბუნების ხალხს. „ბუნთურქი“ თავდაპირველ (ძველისძველ) თურქს აღნიშნავს (ძველი ქართული „ბუნი“ — „ნამდვილი“, „მკვიდრი“). ამით ქრონიკის ავტორს სურდა ისინი განესხვავებინა გვიანდელი, მისთვის ცნობილი თურქებისაგან. ქართული წყაროების ეს ცნობა ლეგენდარულია. მელიქიშვილი გ., ქართული საბჭოთა ენციკლოპედია, ტ. 2, თბ., 1977. — გვ. 572.
ბურბურა

ბურბურა, გორგორა — ველისა და უდაბნოს ბალახოვანი მცენარეები, რომლებიც თესლის მომწიფების პერიოდში, ზოგჯერ კი უფრო ადრე, ხშირი დატოტვის ან ტოტების გადაღუნვისა და გადახლართვის შედეგად ბურთივით მრგვალდებიან. უხვად ივითარებს ნაყოფს, რომლის მომწიფების შემდეგ ბურბურის ღერო ძირში ტყდება და ქარს ადვილად გადააქვს. ამ დროს თესლი თანდათანობით ცვივა და მცენარე დიდ ფართობზე ვრცელდება. სახეობათა უმრავლესობას შინაური ცხოველი არ ჭამს, რის გამოც იგი მთელი ვეგეტაციის მანძილზე რჩება. ერთწლოვნებიდან ბურბურს განეკუთვნება რქანაყოფა (ლათ. Ceratocarpusb arenarius), მლაშობურა (ლათ. Salsola pestifer) და სხვა. მრავალწლოვნებიდან — წინწკალა (ლათ. Gypsophila paniculata), ქარქვეტა (ლათ. Hippomarathrum crispum), შოროქანი (ლათ. Limonium tataricum). ქართული საბჭოთა ენციკლოპედია, ტ. 2, თბ., 1977. — გვ. 574.
მარათული ენა

მარათული ენა (თვითდასახ. मराठी) — მარათელების ენა, მიეკუთვნება ინდოევროპული ოჯახის ინდურ ჯგუფს. დამწერლობა შექმნილია დევანაგარის საფუძველზე. მოლაპარაკეთა რაოდენობა: 60 მლნ ენის კოდი: mr სახელწოდება: mr - Marathi; en - Marathi; eo - Marata დამწერლობა: დევანაგარი მარათული ენის ისტორიის თვალის გავლება ტრადიციული პოეტური ძეგლების საშუალებით შესაძლებელია XIII ს-დან. თანამედროვე ლიტერატურლი ნორმა ჩამოყალიბდა XIX ს-ის დასაწყისში. მარათული ენას მიაკუთვნებენ ინდოეთის რიგ მცირე ენებს: არე, ბჰალაი, დეკანი, გოულანი, ვარჰადი-ნაგპური. ოფიციალური ენა: ინდოეთი - სხვა 15 ენასთან ერთად. მაჰარაშტრა ... ფრაზები და სიტყვები გამარჯობა - Namaskar; Namaste კეთილი იყოს თქვენი მობრძანება - Krupayaa aatuyaa გმადლობთ - Abhari ahi; Dhanyawaatha კი / არა - A / Nahi გეთაყვა - Krupaya; Krupaya karuna ნახვამდის - Achha; Nan tara bhetuyaa რიცხვები 1 - e:k, 2 - 'do:n, 3 - ti:n, 4 - cha:r, 5 - pà:ts, 6 - saha:, 7 - sa:t, 8 - a:t', 9 - nau:, 10 - da:ha A Survey of Marathi Dialects. VIII. Gāwḍi, A. M. Ghatage & P. P. Karapurkar. The State Board for Literature and Culture, Bombay. 1972. Marathi: The Language and its Linguistic Traditions - Prabhakar Machwe, Indian and Foreign Review, 15 March 1985. 'Atyavashyak Marathi Vyakaran' (Essential Marathi Grammar) - Dr. V. L. Vardhe 'Marathi Vyakaran' (Marathi Grammar) - Moreshvar Sakharam More. 'Marathi Vishwakosh, Khand 12 (Marathi World Encyclopedia, Volume 12), Maharashtra Rajya Vishwakosh Nirmiti Mandal, Mumbai 'Marathyancha Itihaas' by Dr. Kolarkar, Shrimangesh Publishers, Nagpur 'History of Medieval Hindu India from 600 CE to 1200 CE, by C. V. Vaidya Marathi Sahitya (Review of the Marathi Literature up to I960) by Kusumavati Deshpande, Maharashtra Information Centre, New Delhi Marathi Wordnet English to Marathi and Marathi to English Dictionary დაარქივებული 2016-05-29 საიტზე Wayback Machine.
ქუთაისის რეალური სასწავლებელი

ქუთაისის რეალური სასწავლებელი — ისტორიული სასწავლებელი ქუთაისში, ამჟამად შენობაში განთავსებულია ქუთაისის სახელმწფიო უნივერსიტეტი. სასწავლებელი 1897 წელს გაიხსნა (1874 წლიდან არსებული პროგიმნაზიის საფუძველზე). თავდაპირველად კერძო სახლებში განთავსებული სასწავლებლისთვის შენობა 1900-05 წლებში აიგო სამხედრო ინჟინრის, ფონ-შულცის პროექტით; ქვითხუროები, ძირითადად, ბერძნები ყოფილან. 1933 წლიდან შენობაში ქუთაისის პედაგოგიური ინსტიტუტი განთავსდა, 1988 წელს - ქუთაისის აკაკი წერეთლის სახელობის სახ. უნივერსიტეტი (თამარ მეფის ქ. #59). სასწავლებლის შენობები ნეოკლასიცისტური სტილისაა. ცენტრალური შესასვლელი ტიციან ტაბიძის ქუჩისპირა ბაღში გამავალ კორპუსშია მოთავსებული. შენობის შუა, რიზალიტებით ფლანკირებულ ნაწილს პორტიკი, ფსევდორუსტიკით დანაწევრებული გიგანტური პილასტრები, მეორე სართულის გიგანტური, მეანტრის ზოლით გაყოფილი სარკმლები და კრონშტეინებითა და კბილანებით შემკული კარნიზი გამოარჩევს. კბილანები ამკობს რიზალიტების სართულშუა სალტესაც. ნაგებობას დისკოებით შემკული მაღალი პარაპეტი ასრულებს. თამარ მეფის ქუჩისპირა სამსართულიანი კორპუსის ფასადის გაფორმებას ქალაქში პარალელი არ მოეძებნება. რელიეფური რუსტიკით შემკულ პირველ სართულს, მეორე სართულის გრაფიკული რუსტიკა და მესამეს გლუვი ზედაპრინი ენაცვლება. ორი ერთნაირი, მოდერნის ყაიდაზე ტრაპეციულად მოჩარჩოებული კიდურა კარი ფრონტონით დასრულებულ რიზალიტებშია გაჭრილი, რომელთა მესამე სართულის სარკმლები სამსვეტიან ლოჯიაშია მოქცეული. შენობას სამ-სამად დაჯგუფებული ვიწრო სწორკუთხა სარკმლების წყება მოუყვება. კედლის წითლად შეღებილი მონაკვეთები, წითელი და შავი, მოხატული და ინკრუსტირებული მეანდრისა და სხვადასახვაგვარი პალმეტების ზოლები ფასადს განსაკუთრებულ ცხოველხატულობას ანიჭებს. ეზოსკენ კორპუსები მხოლოდ ღიობთა რიგებითა და რუტიკითაა დანაწევრებული. უნივერსიტეტის ბიბლიოთეკის შენობა 1880-იან წლებშია აგებული. იგი ონისიმე მდივანმა აუშენა თავის ორ ქალიშვილს, მარიამ ერისთავისას (ნიკოლოზ ერისთავის ვაჟის, სევასტის მეუღლე) და ელისაბედ წულუკიძისას. 1890-იან წლებში შენობაში ვაჟთა პროგიმნაზია იყო განთავსებული, შემდეგ - რეალური სასწავლებელი. ჰორიზონტალურად გაშლილი, ორსართულიანი შენობის ყვითელი ეკლარის ფასადზე არქიტექტურული ელემენტები ვარდისფერი ქვითაა გამოყოფილი. ნაგებობის კიდეებში მოთავსებულ, ფრონტონებით დასრულებულ, ძლიერად შვერილ რიზალიტებში სადარბაზო კარებია გაჭრილი. ფასადის ძირითად ნაწილზე სიმეტრიის ღერძი რუსტიკის ვერტიკალური ზოლით არის აღნიშნული. დიდი თაღოვანი ღიობებით გასხნილ მეორე სართულს მძლავრ კრონშტეინებზე დაყრდნობილი ქვის ორი აივანი ამკობს. ღიობთა პრფილირებული საპირეების არქივოლტები რუსტირებული ქვებით არის დაყოფილი. პირველი სართული პროფილირებული შეტეხილი მოჩარჩოების მქონე სწორკუთხა სარკმლებითაა დანაწევვრებული. ქუთაისის სახელმწიფო უნივერსიტეტის საიტი "საქართველოს უძველესი ქალაქები: ქუთაისი", 2006, ISBN 99940-0-923-0
დამატება (ვიდეო თამაშები)

დამატება, დანამატი, გაფართოების კომპლექტი, გაფართოების პაკეტი (ედონი) (ინგლ. expansion pack, add-on) — სხვადასხვა სათამაშო მასალების დამატება არსებულ როლურ ვიდეო თამაშებში, სამაგიდო თამაშებსა და მთლიანად ვიდეო თამაშებში, რომელიც მოიცავს ახალ დონეებს, იარაღებს, პერსონჟებს, სიუჟეტებს და ა.შ. როგორც წესი, ორიგნალური თამაშის შემქმნელები იღებენ მონაწილეობას დამატების შექმნაში, თუმცა არის შემთხვევები, როდესაც შემქმნელები კონტრაქტს აფორმებენ მესამე მხარის დეველოპერებთან დამატებების შესაქმნელად. სამაგიდო თამაშებისა და სამაგიდო RPG-სთვის გაფართოების პაკეტებს, სავარაუდოდ, ჯერ კიდევ 1970-იან წლებში აწარმოებდნენ. 1980-იან წლებში დაიწყეს ვიდეო თამაშებისთვის გამოშვება. ადრეული მაგალითებია Dragon Slayer-ის სერია, Xanadu Scenario II და Sorcerian. როგორც წესი, დამატების ფასი ორიგინალ თამაშთან შედარებით დაბალია. თუმცა ედონების უმეტესობა დასაყენებლად მოითხოვს ორიგინალურ თამაშს. თამაშებს, რომლებსაც გაჩნიათ რამდენიმე დამატება იყიდება ორგინალურსა და ადრე გამოსულ დამატებებთან ერთად, მაგალითისთვის The Sims Deluxe Edition.(The Sims ორ დამატებასთან The Sims: Livin' Large და The Sims: Hot Date ერთად). ამგვარი კოლექციები უფრო მეტად შეღავათიანი არის მოთამაშებიისთვის. როდესაც თამაში ამოწურავს ყველა რესურს, გამომცემი ხშირად უშვებს "სრულ" ან "ოქროს" კოლექციას, რომელიც შეიცავს ორიგინალურ თამაშსა და ყველა არსებულ დანამატს. დამოუკიდებელი, ავტონომიური დამატება (ინგლ. Stand-alone) არის ისეთი დამატება, რომელსაც დასაყენებლად არ ესაჭიროება ორიგინალური თამაში. ამის მაგალითებია: Half-Life: Blue Shift და Sonic & Knuckles ზოგიერთ შემთხვევაში, დამოუკიდებელი, ან ავტონომიური დამატებბები, როგორებიც არის Heroes of Might and Magic III: The Shadow of Death და Dungeon Siege: Legends of Aranna შეიცავენ ორიგინალურ თამაშს. ედონები ძირითადად გამოდის პერსონალური კომპიუტერებისთვის, თუმცა მას შემდეგ რაც კონსოლებს გაუჩნდა ინტერნეტთან მიერთების ფუნქცია გაიზარდა დამატებების რაოდენობა კონსოლებისთვისაც. (მცნება ედონი არ უნდა აგვერიოს მცნება DLC-ში) მულტიპლატფორმული თამაშების ზრდას წინ უძღვოდა მეტი გაფართოების კომპლექტის გამოშვება კონსოლებზე, განსაკუთრებით დამოუკიდებელი (ავტონუმიური) დამატებების გამოსვლა. ↑ Kurt Kalata. Xanadu. Hardcore Gaming 101. ციტირების თარიღი: 2011-03-25. ↑ Sorcerian (PC), GameCola.net, 30 ოქტომბერი, 2010
კახის პატარა ალავერდის ეკლესია

პატარა ალავერდი — ქართული ხუროთმოძღვრების ძეგლი კახში (ისტორიული კაკი). ძველ დროში კახი დასახლებული იყო გვარებად, ეს ტრადიცია დღესაც შენარჩუნებულია. ყოველ გვარს თავისი საყდარი ჰქონდა. XIII საუკუნეში კახში თორმეტი ეკლესია ყოფილა, რომელთა ნანგრევები მეტნაკლებობით ან ნასაყდრალი ადგილები დღესაც დაცულია. თორმეტი ეკლესიიდან ერთ-ერთი პატარა ალავერდის საყდარი კახის თავში (კაკბაშში). პატარა ალავერდი შიგა კახეთის — დიდი ალავერდის სახელზეა აგებული და მისი ნაწილია. „ესეც საალავერდოა“, იგი „იმ დიდი ალავერდის ძმაა“. ყოველი წლის 14 სექტემბერს (ძველი სტილით), ისე როგორც კახეთში — „დიდი ალავერდობა“, აქაც იმართება, იგივე „ალავერდობა“ ე.წ. „ალავერდის ხატობა“, ისეთივე წეს-ჩვეულებით. ასეთია ხალხური გადმოცემა ამ ძეგლის შესახებ. „პატარა ალავერდის“ გუმბათიანი ტაძარი აგებულია ძველი უგუმბათო ეკლესიის ადგილზე. ეს იყო უკანასკნელი ტაძარი საინგილოს ტერიტორიაზე, რომელიც აგებულ და აღდგენილ იქნა ხალხის მიერ თავისივე სახსრებით 1888 წ. საინგილოში ყველაზე კარგად ეს „პატარა ალავერდია“ დღემდე შემონახული. მთავარი სტატია: კავკასიაში მართლმადიდებელი ქრისტიანობის აღდგენის საზოგადოება. საზოგადოების 1910 წლის ალბომში აღნიშნული ეკლესია აღნიშნულია, როგორც ჯვართამაღლების სახელობის ეკლესია, აშენებული საზოგადოებისა და მოსახლეობის ხარჯზე. ჯვართამაღლების ეკლესია სოფ. კახში ვიკისაწყობში არის გვერდი თემაზე: კახის პატარა ალავერდის ეკლესია პატარა ალავერდი
კვენენგი

კვენენგი (ინგლ. Kweneng) — ოლქი ბოტსვანაში. ადმინისტრაციული ცენტრი — ქალაქი მოლეპოლოლე (en:Molepolole). 2011 წლის აღწერის მიხედვით ოლქის მოსახლეობის რაოდენობა შეადგენს 304 549 ადამიანს. ოლქის ჩრდილოეთით მდებარეობს ბუნების ნაკრძალი კგუცე. კვენენგის ტერიტორიაზე მიედინება სეზონურად მშრალი მდინარე მერაცვე და მისი შენაკადები. მეზობელი ადმინისტრაციული ერთეულები: განზი და ცენტრალური ოლქი — ჩრდილოეთით სამხრეთის ოლქი — სამხრეთით კგალაგადი — დასავლეთით კგატლენგი — აღმოსავლეთით სამხრეთ-აღმოსავლეთის ოლქი — სამხრეთ-აღმოსავლეთით 8000 მაცხოვრებელზე მეტი: მოლეპოლოლე/en:Molepolole, 65 570 ადამიანი მოგოდიტშანე/en:Mogoditshane, 46 493 ადამიანი ტამაგა/en:Thamaga, 21 141 ადამიანი გაბანე/en:Gabane, 13 581 ადამიანი კოპონგი/en:Kopong, 7999 ადამიანი ადმინისტრაციული თვალსაზრისით ოლქი დაყოფილია 2 სუბოლქად: აღმოსავლეთი კვენენგი დასავლეთი კვენენგი ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
ჩრდილო-აღმოსავლეთის ოლქი (ბოტსვანა)

ჩრდილო-აღმოსავლეთის ოლქი (ინგლ. North-East District) — ოლქი ბოტსვანაში. ადმინისტრაციული ცენტრი — ქალაქი მასუნგა (en:Masunga). 2011 წლის აღწერის მიხედვით ოლქის მოსახლეობის რაოდენობა შეადგენს 159 225 ადამიანს. მეზობელი ადმინისტრაციული ერთეულები: ცენტრალური ოლქი — დასავლეთით სამხრეთი მატაბელელენდი (ზიმბაბვე) — აღმოსავლეთით 3000 მაცხოვრებელზე მეტი: ფრანსისთაუნი/en:Francistown, 113 315 ადამიანი — მოსახლეობის რაოდენობის მიხედვით სიდიდით მეორე ქალაქი ქვეყანაში მასუნგა/en:Masunga, 3175 ადამიანი ადმინისტრაციული თვალსაზრისით ოლქი დაყოფილია 2 სუბოლქად: ფრანსისთაუნი ჩრდილო-აღმოსავლეთი. მიმდინარეობს ოქროს მადნის დამუშავება და მოპოვება. ქალაქ ფრანსისთაუნში მდებარეობს საერთაშორისო აეროპორტი. ოლქის ტერიტორიაზე გადის რკინიგზის ხაზი პლამტრიდან (სამხრეთი მატაბელელენდი) პალაპიეში (ცენტრალური ოლქი). A biography of Tshekedi Khama 1905—1959 ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
იუტა ჰაბსბურგი

იუტა ფონ ჰაბსბურგი (გერმ.: Jutta von Habsburg) (* 1300, ვენა; † მარტი 1329, ვენა) იყო ავსტრიის ჰერცოგინია. მშობლები: მამა: ალბრეხტ I – რომაელ-გერმანელთა მეფე. დედა: ელიზაბეთი (* 1262, მიუნხენი; † 28 ოქტომბერი 1313, ვენა), კერნტენის ჰერცოგისა და ტიროლისა და გიორცის გრაფის მაინჰარდ II-ის ასული. მეუღლე: ∞ 26 აპრილი 1319, ვენა – გრაფი ლუდვიგ VII ფონ იოტინგენი. და-ძმები: რუდოლფ I – ბოჰემიის მეფე. ფრიდრიხ III - რომელ-გერმანელთა მეფე. ლეოპოლდ I - ავსტრიის ჰერცოგი. ალბრეხტ II - ავსტრიის ჰერცოგი. ჰაინრიხი - ავსტრიის ჰერცოგი. მაინჰარდი ოტო I - ავსტრიის ჰერცოგი. ანა - ბრანდენბურგის მარკგრაფინია. აგნესი - უნგრეთის დედოფალი. ელიზაბეთი - ლოთარინგიის ჰერცოგინია. კათარინა - კალაბრიის ჰერცოგინია. იუტა ფონ ჰაბსბურგი დასაფლავებულია ლავენტტალის სანქტ-პაულის მონასტერში (კერნტენი).
ჩრდილო-დასავლეთის ოლქი (ბოტსვანა)

ჩრდილო-დასავლეთის ოლქი (ინგლ. North-West District) — ოლქი ბოტსვანაში. ოლქი შეიქმნა 2001 წელს, როდესაც გაერთიანდა ნგამილენდის და ჩობეს ოლქები. ადმინისტრაციული ცენტრი — ქალაქი მაუნი (en:Maun). 2011 წლის აღწერის მიხედვით ოლქის მოსახლეობის რაოდენობა შეადგენს 175 631 ადამიანს. ოლქის ცენტრალურ ნაწილში მიედინება მდინარე ოკავანგო და მისი მრავალი შენაკადი, ასევე ამავე მდინარის დელტა. სამხრეთში მდებარეობენ მლაშობ ნიადაგიანი ქვაბულები: მადონგო, ნგვაკო, მასალანიანე; ჩრდილო-დასავლეთში — ცოდილოს მთები, მდინარეები: ნგამასერი და ცკაუდუმი. ბუნების დაცვის ტერიტორიები: ბუნების ნაკრძალი მორემი (ცენტრში), ეროვნული პარკი ჩობე (ჩრდილოეთში), ნხაი პანი (აღმოსავლეთში), გცვიჰაბას გამოქვაბულები. მეზობელი ადმინისტრაციული ერთეულები: ზამბეზი (ნამიბია) — ჩრდილოეთით განზი — სამხრეთით ცენტრალური ოლქი — სამხრეთ-აღმოსავლეთით აღმოსავლეთი კავანგო, ოჩოსონდიუპა, ომაჰეკე (ნამიბია) — დასავლეთით 4000 მაცხოვრებელზე მეტი: მაუნი (en:Maun) 43 776 ადამიანი გუმარე (en:Gumare) 7827 ადამიანი კასანე (en:Kasane) 7638 ადამიანი შაკავე (en:Shakawe) 4389 ადამიანი ადმინისტრაციული თვალსაზრისით ოლქი დაყოფილია 4 სუბოლქად: ჩობე დელტა ჩრდილოეთ ნგამილენდი სამხრეთ ნგამილენდი ოლქის უკიდურეს აღმოსავლეთში მიმდინარეობს მანგანუმის საბადოს და ასბესტის მოპოვება. მაუნში და კასანეში (უკიდურეს ჩრდილოეთში) მდებარეობს აეროპორტი. ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.